text: жақ моншақ сәукеле, бергек, бөрік, кимешек сияқты әйелдердің әшекейлі бас киімдерінің екі жақ самайлығына тағылатын салпыншақ, маржан моншақтар. алтын, күміс қозаларын жібек жіптерге тізіп, асыл тастармен бұршақтап, үзбелеп жасайды. кейде кимешектің өңіріндегі кестелермен жарыстыра тізіп бастырады. сәукеле, кәмшат бөріктің маңдайының алдыңғы жиегіне қасқа түсіре, тізбелі шоқ жасап шілтерлейді. жақ моншақ алуан түсімен, әсем көрінісімен ерекшеленеді.